LĪGUMS Nr. 2026/4.17 - ____

Daugavpilī                                                                                                                           ___.___.2026.

Daugavpils pilsētas Bērnu un jauniešu centrs „Jaunība”, reģ. nr. 40900030464, turpmāk saukts CENTRS, direktora pienākumu izpildītājas  NADĪNAS  ĻAHOVIČAS  personā, no vienas puses, un CENTRA audzēkņa vecāks vai aizbildnis __________________________________________, personas kods _______________________, turpmāk saukts VECĀKS, un CENTRA audzēknis ______________________________________________, personas kods _____________________, turpmāk saukts AUDZĒKNIS, no otras puses, kopā sauktas Puses, noslēdz šo līgumu par sekojošo:

1. LĪGUMA PRIEKŠMETS
1.1. CENTRS uzņem, VECĀKS piesaka un AUDZĒKNIS iestājas CENTRA interešu izglītības programmā ______________________________________________________________ (turpmāk – PROGRAMMA) ar ___.___.2026.
1.2. Interešu izglītības skolotājs(-ja): ________________________________________________.
1.3. CENTRS apņemas nodrošināt PROGRAMMAS apguves pakalpojumus, AUDZĒKNIS apņemas aktīvi piedalīties PROGRAMMAS apguvē, bet VECĀKS apņemas veikt līdzmaksājumu saskaņā ar šī līguma nosacījumiem.
1.4. Līdzmaksājums CENTRA PROGRAMMĀ saskaņā ar Daugavpils valstspilsētas pašvaldības domes (turpmāk – Dome)  saistošajiem noteikumiem Nr. 17 “Par līdzfinansējuma apmēru interešu izglītības programmām” (apstiprināti ar Domes 11.04.2024. lēmumu Nr. 192) ir EUR __________ (pieci/desmit eiro, 00 centi –  vajadzīgo pasvītrot)  mēnesī.
1.5. CENTRS nosūta rēķinu VECĀKAM līdz kārtējā mēneša 15. datumam uz vecāka iesniegumā norādīto e-pastu. VECĀKS veic samaksu par iepriekšējo mēnesi, pamatojoties uz saņemto rēķinu, līdz kārtējā mēneša pēdējai dienai, ievērojot šī līguma 3.4.5. punktā noteikto līdzmaksājuma pārrēķina kārtību AUDZĒKŅA slimības gadījumā.

2. CENTRA PIENĀKUMI UN TIESĪBAS

2.1. CENTRA pienākumi:
2.1.1. Nodrošināt PROGRAMMAS īstenošanu un nodarbību norisi saskaņā ar apstiprināto  nodarbību grafiku.
2.1.2. Piedāvāt  AUDZĒKNIM  iespēju piedalīties nometnēs, konkursos, sacensībās, koncertos un citos pasākumos, ja tos organizē interešu izglītības skolotājs vai CENTRS. 
2.1.3. Nodrošināt drošu un draudzīgu vidi nodarbībās un pasākumos, kā arī atbildēt par AUDZĒKŅA veselību, drošību un tiesību ievērošanu PROGRAMMAS īstenošanas laikā.
2.1.4. Iepazīstināt AUDZĒKNI un VECĀKU ar CENTRA iekšējās kārtības noteikumiem, darba drošības instrukcijām, pašvaldības lēmumiem par līdzfinansējumu un citiem saistošajiem noteikumiem.
2.1.5. Informēt AUDZĒKNI un VECĀKU par PROGRAMMAS saturu, nodarbību laikiem un tās īstenošanai nepieciešamajiem materiālajiem vai finansiālajiem līdzekļiem.

2.2. CENTRA tiesības:
2.2.1. Vienpusēji lauzt šo līgumu, ja AUDZĒKNIS vai VECĀKS nepilda šajā līgumā noteiktos pienākumus vai neveic noteiktos maksājumus.
2.2.2. Pieprasīt no VECĀKA pilnu samaksu par CENTRAM nodarītajiem materiālajiem zaudējumiem, kas radušies AUDZĒKŅA vainas dēļ.

3. AUDZĒKŅA UN VECĀKA PIENĀKUMI UN TIESĪBAS

3.1. AUDZĒKŅA pienākumi:
3.1.1. Iepazīties ar CENTRA iekšējās kārtības noteikumiem un darba drošības instrukcijām un  stingri tos ievērot.
3.1.2. Regulāri apmeklēt nodarbības, aktīvi iesaistīties PROGRAMMAS norisē un piedalīties CENTRA rīkotajos pasākumos.
3.1.3. Savlaicīgi informēt interešu izglītības skolotāju par attaisnotu neierašanos uz nodarbību vai pasākumu.
3.1.4. Nekavējoties informēt interešu izglītības skolotāju par sliktas pašsajūtas rašanos nodarbību vai pasākuma laikā.

3.2. AUDZĒKŅA tiesības:
3.2.1. Izstāties no PROGRAMMAS, par to rakstveidā 2 nedēļu iepriekš informējot interešu izglītības skolotāju vai CENTRA administrāciju.
3.2.2. Vērsties pie interešu izglītības skolotāja vai CENTRA direktores ar ierosinājumiem vai pretenzijām saistībā ar PROGRAMMAS darbību.

3.3. VECĀKA pienākumi:
3.3.1. Iepazīties ar PROGRAMMAS saturu, interešu izglītības skolotāju, CENTRA iekšējās kārtības noteikumiem un pašvaldības lēmumiem par līdzfinansējumu.
3.3.2. Sniegt CENTRAM precīzas ziņas par  AUDZĒKŅA veselības stāvokli un tā izmaiņām, kas var ietekmēt mācību procesu, kā arī nekavējoties (ne vēlāk kā līdz nodarbības sākumam) paziņot interešu izglītības skolotājam par AUDZĒKŅA saslimšanu.
3.3.3. Veicināt un atbalstīt AUDZĒKŅA dalību visās PROGRAMMAS nodarbībās un pasākumos.
3.3.4. Veikt savlaicīgu līdzmaksājumu saskaņā ar šī līguma 1.4. un 1.5. punkta noteikumiem.
3.3.5. Pilnībā atlīdzināt materiālos zaudējumus, kurus AUDZĒKNIS tīši nodarījis CENTRA mantai.

3.4. VECĀKA tiesības:
3.4.1. Vienpusēji lauzt šo līgumu, ja AUDZĒKNIS nevar vai nevēlas apmeklēt PROGRAMMU, kā arī gadījumos, ja nodarbības nenotiek ilgāk par 1 (vienu) mēnesi pēc kārtas.
3.4.2. Lai par tekošo mēnesi netiktu aprēķināta līdzdalības maksa, iesniegums par līguma laušanu VECĀKAM jāiesniedz rakstveidā vismaz 2 (divas) nedēļas pirms kārtējā mēneša beigām.
3.4.3. Pieprasīt līdzmaksājuma atvieglojumus atbilstoši Daugavpils valstspilsētas domes saistošajiem noteikumiem, iesniedzot CENTRAM attiecīgu iesniegumu un statusu apliecinošus dokumentus. Atbildēt par savlaicīgu informācijas sniegšanu statusa maiņas gadījumā.
3.4.4. Piedalīties CENTRA organizētajās atklātajās nodarbībās un pasākumos.
3.4.5. Pieprasīt līdzmaksājuma pārrēķinu (atbrīvojumu no maksas proporcionāli slimības dienām), ja AUDZĒKNIS slimības dēļ nav apmeklējis nodarbības ilgāk par 10 (desmit) darba dienām pēc kārtas, iesniedzot CENTRAM ārsta izziņu vai tās kopiju 5 (piecu) darba dienu laikā pēc AUDZĒKŅA atveseļošanās.
3.4.6. Ja AUDZĒKŅA slimība ilgst mazāk par 10 (desmit) darba dienām pēc kārtas, līdzmaksājums par tekošo mēnesi tiek aprēķināts pilnā apmērā un pārrēķins netiek veikts.

4. MAKSĀJUMA NOTEIKUMI
4.1. VECĀKS šajā līgumā noteikto līdzmaksājumu veic ar bezskaidras naudas norēķinu (pārskaitījumu) uz līgumā norādīto Daugavpils valstspilsētas pašvaldības norēķinu kontu, maksājuma mērķī obligāti norādot rēķina numuru un audzēkņa vārdu, uzvārdu.

5. STRĪDU RISINĀŠANAS KĀRTĪBA
5.1. Visus strīdus un domstarpības, kas var rasties šī Līguma izpildes gaitā, Puses risina savstarpēju pārrunu ceļā.
5.2. Ja vienošanos pārrunu ceļā panākt neizdodas, strīds tiek risināts Latvijas Republikas tiesību aktos noteiktajā kārtībā.

6. CITI NOTEIKUMI
6.1. Līgums stājas spēkā brīdī, kad to parakstījušas abas Puses, un ir spēkā līdz mācību PROGRAMMAS izpildes beigām.
6.2. Jebkuri līguma grozījumi, papildinājumi vai izbeigšana pirms termiņa ir spēkā tikai tad, ja par to ir noformēta Pušu abpusēja rakstiska vienošanās.
6.3. Līgums sastādīts uz 3 (trim) lapām divos eksemplāros latviešu valodā, pa vienam eksemplāram katrai līgumslēdzējai pusei. Abiem eksemplāriem ir vienāds juridisks spēks.

7. PUŠU REKVIZĪTI UN PARAKSTI

	PAKALPOJUMA SNIEDZĒJS
	VECĀKS / MAKSĀTĀJS

	Daugavpils pilsētas Bērnu un jauniešu centrs „Jaunība” 
Maksājuma saņēmējs: Daugavpils valstspilsētas pašvaldība 
Reģ. Nr. 90000077325 
Saules ielā 7, Daugavpils, LV-5401 
Valsts kase 
Konta Nr. LV46TREL980200306800B
	Vārds, Uzvārds: _________________________________
Personas kods: _________________________________
Adrese: _____________________________________
E-pasts: _____________________________________
Tālrunis: ___________________________

	___________________________________
/paraksts un tā atšifrējums/

Z.V.
	_____________________________________
/paraksts un tā atšifrējums/

Datums: ___.___.2026.

